2010 දකුණු ආසියානු ක්‍රීඩා උළෙල
2010 දකුණු ආසියානු ක්‍රීඩා උළෙල,(11 වන දකුණු ආසියානු ක්‍රීඩා උළෙල), එම වසරේ ජනවාරි 29 වන දින සිට පෙබරවාරි 8 දින දක්වා බංග්ලාදේශයේ, ඩකා අගනුවරදී පැවැත්විණි. බංග්ලාදේශය, දකුණු ආසියානු ක්‍රීඩා උළෙලකට සත්කාරකත්වය දැක්වූ තුන්වන අවස්ථාව මෙයයි.

තරඟාවලියේ තරග ඉසවු 23 ක් සඳහා, රටවල් 8 ක් නියෝජනය කරමින් තරගකරුවන් 2000 ක් පමණ සහභාගී විය. තරඟාවලියේ මීටර් 100 ධාවන ඉසව් ජය ගනිමින්, ශ්‍රී ලංකාවේ ශෙහාන් අඹේපිටිය දකුණු ආසියාවේ වේගවත්ම ක්‍රීඩකයා බවටත්, පාකිස්ථානයේ Naseem Hamid  දකුණු ආසියාවේ වේගවත්ම ක්‍රීඩිකාව බවටත් පත් වූවාය.

සංවිධානය

11 වන දකුණු ආසියානු ක්‍රීඩා උළෙල මුලදී 2009 වසරේ නොවැම්බරයේදී පැවැත්වීමට තීරණය කොට තිබුනත්, එම කාලයේ බංග්ලාදේශයේ මැතිවරණ කටයුතු සිදු වූ නිසා, එය 2010 වසර දක්වා කල් දැමුණි.

ක්‍රීඩා තරඟාවලිය සඳහා අමෙරිකා ඩොලර් මිලියන 2.3 ක් පමණ වියදම් වෙතැයි ගණන් බලා තුබුණි.

නිල ලාංඡනය සහ මංගල සංකේතය

ක්‍රීඩා උළෙලේ නිල ලාංඡනය ලෙස බංග්ලාදේශයේ ජාතික පක්ෂියා වූ 'Kutumb' නම් සත්වයා තෝරා ගෙන තිබිණ. මංගල වස්තුව ලෙස, magpie robin නම් කොට තිබුණි.

පදක්කම් සටහන
සටහන

සහභාගී වූ රටවල්

 
 

 
 මාල දිවයින

ක්‍රීඩා ඉසව්

2010 දකුණු ආසියානු ක්‍රීඩා උළෙල තුල තරග ඉසව් 23 ක් පැවැත්විණි.

  දුනු විදීම
  මලල ක්‍රීඩා 
  බැඩ්මින්ටන්
  බාස්කට් බෝල්
  බොක්සිං 
  ක්‍රිකට්
  පා පැදි
  පා පන්දු 

  ගෝල්ෆ්
  හොකී
  හෑන්ඩ් බෝල්
  ජූඩෝ
  කබඩි
  කරාටෙ
  වෙඩි තැබීම
  ස්කොෂ්

  පිහිනුම්
  මේස පන්දු
  ටයිකොන්ඩෝ
  වොලි බෝල්
  බර එසවීම
  මල්ලව පොර 
  වූෂු

ඉතිහාසයේ පළමු වතාවට, විස්සයි විස්ස ක්‍රිකට් තරඟාවලියක් 2010 දකුණු ආසියානු ක්‍රීඩා උළෙල තුල පැවැත්වුණි.

විශේෂ සිදුවීම්

මැරතන් තරගය
ක්‍රීඩා උළෙලේ මැරතන් තරගය නිමා කිරීමේ ස්ථානය ලෙස මුලදී හඳුන්වා දී තිබුනේ, එතෙක් තරග පැවැත්වූ ජාතික ක්‍රීඩාංගනයයි. නමුත් තරඟාවලියේ නිමාව සනිටුහන් කිරීමේ උත්සවය වෙනුවෙන් ක්‍රීඩාංගණය සූදානම් කල යුතුව තිබුණු නිසා අවසන් මොහොතේදී, මැරතන් තරගයේ නිමා ලක්ෂය ක්‍රීඩාංගණයෙන් පිටත ස්ථානයකට ගෙනයන ලදී. එහිදී වෙනස් කරන ලද මාර්ගයේ සම්මත දුර පරාසය නිවැරදිව ගණනය නොතිබූ නිසා, තරගකරුවන්ගේ තරග නිමි කාලයන් සම්බන්ධ ගැටළු ඇතිවිය. අවසානයේදී තරග ප්‍රතිඵල අවලංගු නොකොට, තරග නිමි කාල ප්‍රතිඵල පමණක් අවලංගු කෙරිණි.

විදුලි සෝපාන අනතුර
රැඳී සිටි හෝටලයේ විදුලි සෝපානයක් අනතුරකට ලක්වීම නිසා නේපාලයේ ක්‍රීඩකයින් හය දෙනෙකු සුළු තුවාල ලැබූහ.

පාපැදි තරගය
පාපැදි තරගය පැවැත්වූ මාර්ගයේ Khulna - Gopalganj ප්‍රදේශයේදී, බංග්ලාදේශයේ පාපැදි තරගකාරියක වූ Fatema Chingby Chakma හට සහයෝගය පල කිරීමට පැමිණි මෝටර් සයිකල්කරුවෙකු, Chakma ට තල්ලු සැපයීමෙන් ආධාර කිරීම නිසා ඇයව තරගයෙන් ඉවත් කරන ලදී.

මූලාශ්‍ර

භාහිර සබැදි
 Official Website
 Schedule/Results

 තරග
දකුණු ආසියානු ක්‍රීඩා උළෙල